joelniklaus/EU_Wikipedias huggingface dataset:
Καίτη Μαυρομμάτη

Η Καίτη Μαυρομμάτη είναι Ελληνίδα ζωγράφος και συγγραφέας γεννημένη στην Αλεξάνδρεια της Αιγύπτου.

Βιογραφικό 
Γεννήθηκε στην Αλεξάνδρεια και σε μικρή ηλικία ήρθε με τους γονείς της στην Αθήνα. Είναι απόφοιτος της σχολής γραφικών τεχνών Δοξιάδη. Το 1973, με υποτροφία του ΕΟΜΜΕΧ, έκανε επί τρία χρόνια σπουδές ζωγραφικής σε κεραμικά στην Ecole Des Artes Appliques και παράλληλα στο εργαστήριο ζωγραφικής του Pierre Matthey στην Ecole des Beaux Arts στο Παρίσι. Το 1983 επιλέχθηκε στους 10 Έλληνες ζωγράφους για την έκθεση της Ε.Ο.Κ. ”Νέοι Ευρωπαίοι Καλλιτέχνες”. Έργα της βρίσκονται στο Μουσείο Βορρέ, στo Ευρωπαϊκό Κοινοβούλιο, στην Πινακοθήκη της Πάτρας, στην Πινακοθήκη Σύγχρονης Τέχνης Αιτωλοακαρνανίας Χρήστου και Σοφίας Μοσχανδρέου, στο Ελληνικό Λογοτεχνικό και Ιστορικό Αρχείο (Ε.Λ.Ι.Α.) και σε ιδιωτικές συλλογές στην Ελλάδα και στο εξωτερικό. Αρχειακό της υλικό υπάρχει επίσης στο Πανεπιστήμιο της  Θεσσαλονίκης και στο Αρχειακό Τμήμα του Νational Museum of Women in the Arts.Washington D.C. Είναι κάτοικος της συνοικίας Κυπριάδου Αθηνών.

Ατομικές εκθέσεις 
Έχει κάνει 13  ατομικές εκθέσεις:
 1982, γκαλερί Ζυγός, Αθήνα
 1984, γκαλερί Ζυγός, Αθήνα
 1987, γκαλερί Ζυγός, Αθήνα
 1989, γκαλερί Ιανός, Θεσσαλονίκη
 1993, Αφιέρωμα στην Καίτη Μαυρομμάτη - Σύνδεσμος Αιγυπτιωτών
 1995, γκαλερί Espace Kreonidis, Αθήνα
 2001, αίθουσα Χάνσεν, Πάτρα
 2004, αίθουσα Σκουφά, Αθήνα
 2007, Μουσείο Μαρίκα Κοτοπούλη, Αθήνα
 2007, Ελληνικό Λογοτεχνικό και Ιστορικό Αρχείο , Αθήνα
 2007, Μορφωτικό Κέντρο Αιγυπτιακής Πρεσβείας, Αθήνα
 2009, Art Cafe Filion, Αθήνα
 2011, γκαλερί Χρυσόθεμις, Αθήνα

Ομαδικές Εκθέσεις 
Έχει συμμετάσχει σε 36 ομαδικές εκθέσεις στην Ελλάδα, Κύπρο, Γαλλία, Αμερική, Ρωσία, Βουλγαρία. Έχει εκπροσωπήσει την Ελλάδα σε  τρεις διεθνείς εκθέσεις, στο Παρίσι, στη  Brignoles (Γαλλία) και στο Μόντε Κάρλο. Το 2011 φιλοτέχνησε το πορτρέτο του Γιώργου Μαρίνου στην έκθεση «20Χ20 Σύγχρονοι Έλληνες Δημιουργοί Φιλοτεχνούν 20 Πορτρέτα Ξεχωριστών Ανδρών» υπό την αιγίδα του Δημοσιογραφικό Οργανισμό Λαμπράκη.

Συγγραφικό και μουσικό έργο  
Το 2006 κυκλοφόρησε από τις Εκδόσεις Ερμής το εικονογραφημένο βιβλίο "Τα Χρόνια της Αλεξάνδρειας". Αποσπάσματα του βιβλίου μελοποίησε η Λένα Πλάτωνος με τη φωνή της συγγραφέως.

Το 2015 συμμετείχε ως εικαστικός στην έκθεση «c i r c e :the black cut:» [ Κίρκη :η μαύρη τομή: ] και ως συνερμηνεύτρια στο άλμπουμ Vuelo Libre.

Παραπομπές
Μπαένα

Η Μπαένα (στα ισπανικά: Baena) είναι ένας δήμος που βρίσκεται στην επαρχία της Κόρδοβας  στην Ανδαλουσία. Το 2014 είχε 20.207 κατοίκους. Το όνομά της προέρχεται από το όνομα του Baius, ενός ρωμαίου γαιοκτήμονα, που υπό αραβικό έλεγχο κατέληξε στο τοπωνύμιο Bayyana.

Χαρακτηριστικά γνωρίσματα της πόλης και της κομάρκας της είναι η μεγάλη και υψηλής ποιότητας παραγωγή ελαιόλαδου, που είναι ΠΟΠ, εξ ου και ο χαρακτήρας της ως «αγροτόπολη», δηλαδή το αστικό κέντρο μιας αγροτικής ενδοχώρας.

Παραπομπές 

Δήμοι της επαρχίας της Κόρδοβα
Μητροπολίτης Χίου, Ψαρών και Οινουσσών Παύλος Πολυμερόπουλος

Ο Μακαριστός Μητροπολίτης Χίου, Ψαρών και Οινουσσών κυρός Παύλος (1922-1966) ήταν Έλληνας θεολόγος και Επίσκοπος της Εκκλησίας της Ελλάδος.

Βιογραφικά Στοιχεία
Ο Μητροπολίτης Παύλος Πολυμερόπουλος γεννήθηκε στη Καππά Καρδίτσας το 1922. Σπούδασε Θεολογία στη Θεολογική Σχολή του Πανεπιστημίου Αθηνών, από και αποφοίτησε το 1950. Το 1955 μετέβη στο Παρίσι όπου πραγματοποίησε μεταπτυχιακές σπουδές στην Ψυχοπαιδαγωγική, όπου το 1959 λαμβάνει το πτυχίο του.

Χειροτονήθηκε Διάκονος και στη συνέχεια Πρεσβύτερος, λαμβάνονοτας το οφφίκιο του Αρχιμανδρίτη από τον Μητροπολίτης Τριφυλίας και Ολυμπίας Δαμασκηνό Χαντζόπουλο το 1950. Χρημάτησε Ιεροκήρυκας και Πρωτοσύγκελος της Ιεράς Μητροπόλεως Τριφυλίας και Ολυμπίας από το 1950 έως το 1955. Από το 1955 έως το 1959 υπηρέτησε ως εφημέριος του Καθεδρικού Ιερού Ναού Αγίου Στεφάνου Παρισίων. Με την επιστροφή του στην Ελλάδα, αναλαμβάνει εκ νέου Ιεροκήρυκας της Ιεράς Μητροπόλεως Τριφυλίας και Ολυμπίας για ένα έτος. Το 1960 αναλαμβάνει εφημέριος στον Ιερό Ναό Αγίας Τριάδος Βύρωνος Αττικής και Διευθυντής Θείου Κηρύγματος της Αποστολικής Διακονίας της Εκκλησίας της Ελλάδος εώς το 1965.

Στις 21 Νοεμβρίου 1965 χειροτονήθηκε Μητροπολίτης Χίου, Ψαρών και Οινουσσών, προεξάρχοντος του Σεβασμιοτάτου Μητροπολίτου Θεσσαλιώτιδος και Φαναριοφερσάλων Κύριλλο και συλλειτουργούντων των Σεβασμιοτάτων Μητροπολιτών Ιωαννίνων Σεραφείμ, Δημητριάδος και Αλμυρού Δαμασκηνό, Αλεξανδρουπόλεως και Τραϊανουπόλεως Ιωακείμ και Μυτιλήνης, Ερεσσού και Πλωμαρίου Ιάκωβο. 

Εκοιμήθη στη Χίο από πνευμονία στις 18 Οκτωβρίου 1966.

Συγγραφικό Έργο
 "ΣΤΑ ΧΕΡΙΑ ΤΟΥ ΘΕΟΥ: ΓΟΝΕΙΣ ΚΑΙ ΠΑΙΔΙΑ", Αρχιμανδρίτης Παύλος Πολυμερόπουλος, Αθήνα 1964

Μητροπολίτες Χίου, Ψαρών και Οινουσσών
Έλληνες ιεράρχες
Επίσκοποι του 20ού αιώνα
Χαράλαμπος Ορφανόπουλος

Ο Χαράλαμπος Ορφανόπουλος είναι Έλληνας βετεράνος ποδοσφαιριστής, ο οποίος αγωνιζόταν ως επιθετικός στην ομάδα του Άρη Αθηνών και μεταγράφηκε στον Άρη Θεσσαλονίκης κατά την σεζόν 1957/58, ενώ υπηρετούσε την στρατιωτική του θητεία.

Με τον Άρη Θεσσαλονίκης
Ο Ορφανόπουλος μεταγράφηκε στον Άρη το καλοκαίρι του 1957, ενώ υπηρετούσε την στρατιωτική του θητεία στο Γ' Σώμα Στρατού, στην Θεσσαλονίκη. Οι εμφανίσεις του στην στρατιωτική ομάδα τράβηκαν την προσοχή των διοικούντων των "κίτρινων" αλλά και άλλων ομάδων της πόλης, με τον Άρη να επικρατεί στην προσπάθεια να εντάξει τον αθλητή στην σύνθεση του.

Κατά την αγωνιστική περίοδο που ξεκίνησε, ο Άρης αγωνίστηκε στο πρωτάθλημα Θεσσαλονίκης, μη καταφέρνοντας να προκριθεί στην τελική φάση του πανελλήνιου πρωταθλήματος, αφού ισοβάθμησε με τον ΠΑΟΚ στην τρίτη θέση αλλά υστερούσε στον συντελεστή τερμάτων και μετά τον ισόπαλο αγώνα μπαράζ, κατέλαβε την τέταρτη θέση.

Ο Ορφανόπουλος αγωνίστηκε σε όλους τους αγώνες της ομάδας του, σκοράροντας για πρώτη φορά στη νίκη του Άρη με 3-0 κατά του Θερμαϊκού, στις 22 Σεπτεμβρίου 1957. Επανήλθε στην λίστα των σκόρερ δύο μήνες αργότερα, στην εκτός έδρας νίκη με 0-2 κατά του ίδιου αντιπάλου, ενώ τέσσερις ημέρες αργότερα πέτυχε δύο γκολ στο 6-1 κατά του Μακεδονικού. Το τελευταίο του τέρμα με την φανέλα του Άρη Θεσσαλονίκης, το πέτυχε στην εκτός έδρας νίκη κατά του Ηρακλή με 0-1, ανήμερα των Χριστουγέννων του 1957.

Στις αρχές του 1958, μετατέθηκε από την Θεσσαλονίκη και τελικά επέστρεψε στον Άρη ΑΘηνών.

Παραπομπές

Πηγές 

 Την καρδιά αν ρωτήσεις ποτέ... Αυτοί που μας έφτασαν ως τα εκατό, ISBN 978-960-93-5927-6
 Ορφανόπουλος Μπάμπης | aris.re

Έλληνες ποδοσφαιριστές
Ποδοσφαιριστές Άρη Θεσσαλονίκης
Επιθετικοί ποδοσφαιριστές
Βεντσεσλάβος Δ΄ της Βοημίας

Ο Βεντσεσλάβος Δ΄ o Οκνηρός (Διεθνώς: Wenceslaus ή Wenceslas, 26 Φεβρουαρίου 1361 – 16 Αυγούστου 1419) ήταν, κληρονομικά από το 1363, βασιλιάς της Βοημίας (ως Βεντσεσλάβος Δ΄) και το 1376 εκλέχτηκε βασιλιάς της Γερμανίας (επισήμως βασιλιάς των Ρωμαίων). Υπήρξε ο τρίτος μονάρχης της δυναστείας του Λουξεμβούργου στη Βοημία, επίσης ο τρίτος στη Γερμανία.

Βιογραφικά στοιχεία 
Ο Βεντσεσλάβος γεννήθηκε στην αυτοκρατορική πόλη της Νυρεμβέργης και ήταν γιος του αυτοκράτορα Καρόλου Δ΄ της Βοημίας & Γερμανίας και της Άννας των Πιαστ-Σιλεσίας, κόρης του Ερρίκου Β΄ δούκα της Σβιντνίτσα. 

Σε ηλικία μόλις δύο ετών, το 1363, ο πατέρας του τον έστεψε βασιλιά της Βοημίας και το 1373 του εξασφάλισε το εκλεκτοράτο του Βραδεμβούργου. Έτσι όταν το 1376 ο Κάρολος Δ΄ υποστήριξε την εκλογή του Βεντσεσλάβου ως "βασιλιά των Ρωμαίων" (διάδοχο), δύο από τους επτά ψήφους των πριγκίπων-εκλεκτόρων ήταν εκείνη της Βοημίας και του Βραδεμβούργου, που κατείχαν ο αυτοκράτορας και ο γιος του αντίστοιχα. Το 1400 ο Βεντσεσλάβος καθαιρέθηκε από "βασιλιάς των Ρωμαίων", αλλά συνέχισε να είναι βασιλιάς της Βοημίας μέχρι το τέλος του.

Ο Βεντσεσλάβος απεβίωσε στις 16 Αυγούστου 1419 από καρδιακή προσβολή, κατά τη διάρκεια ενός κυνηγιού σε ένα δάσος στα προάστια της Πράγας, αφήνοντας τη χώρα του σε βαθιά πολιτική κρίση. Τον θάνατό του ακολούθησαν σχεδόν δύο δεκαετίες συγκρούσεων, που ονομάζονται Πόλεμοι των Χουσιτών, οι οποίοι επικεντρώθηκαν στις εκκλήσεις για θρησκευτική μεταρρύθμιση του Γιαν Χους και ήταν ωθούμενοι από τη λαϊκή οργή, που προκάλεσε το μαρτύριό του.

Οικογένεια
Ο Βεντσεσλάβος νυμφεύτηκε δύο φορές, πρώτα στις 29 Σεπτεμβρίου 1370 με την Ιωάννα της Βαυαρίας, κόρη του Αλβέρτου Α΄ δούκα της Βαυαρίας, γόνο της δυναστείας του Βίττελσμπαχ, μετά το θάνατο της οποίας, στις 31 Δεκεμβρίου 1386 (που φέρεται ότι κατασπαράχθηκε από ένα από τα αγαπημένα κυνηγόσκυλα ελαφιών του Βεντσεσλάβου), παντρεύτηκε την πρώτη εξαδέλφη της, Σοφία των Βίττελσμπαχ, κόρη του Ιωάννη Β΄ δούκα της Βαυαρίας, στις 2 Μαΐου 1389. Δεν κατάφερε να κάνει παιδιά με τις συζύγους του.

Παραπομπές

Εξωτερικοί σύνδεσμοι 
 

Δούκες του Λουξεμβούργου
Οίκος του Λουξεμβούργου
Κόμητες της Αγίας Ρωμαϊκής Αυτοκρατορίας
Ρωμαιοκαθολικοί
Βασιλείς της Βοημίας
Βασιλείς των Ρωμαίων
Ματέο Κόβασιτς

Ο Ματέο Κόβασιτς (κροατικά: Mateo Kovačić, 6 Μαΐου 1994) είναι Κροάτης επαγγελματίας ποδοσφαιριστής που αγωνίζεται στην Εθνική Κροατίας και στη Πρέμιερ Λιγκ για την Τσέλσι. Αγωνίζεται συνήθως στη θέση του κεντρικού χαφ, αλλά η δεξιότητα του του επιτρέπει να αγωνιστεί και σε άλλες θέσεις του κέντρου.

Σε συλλογικό επίπεδο

Νεανικά χρόνια 
Γεννήθηκε στο Λιντς της Αυστρίας από Κροάτες γονείς. Ξεκίνησε την επαγγελματική του καριέρα στη Ντιναμό Ζάγκρεμπ σε ηλικία 16 ετών με την οποία κέρδισε δύο τίτλους πρωταθλήματος πριν αποκτηθεί από την ιταλική Ίντερ  το 2013 σε ηλικία μόλις 19 ετών.

Ίντερ 
Στις 31 Ιανουαρίου 2013 ο Κόβασιτς μεταγράφηκε στην Ίντερ με συνολικό ποσόν μεταγραφής τα €11 εκατομμύρια άμεσα και €4 εκατομμύρια, αν η Ίντερ προκρινόταν στο Τσάμπιονς Λιγκ. Έκανε ντεμπούτο στο πρωτάθλημα Ιταλίας στις 3 Φεβρουαρίου 2013. Φόρεσε το νούμερο 10 που κατείχε πιο πριν ο Γουέσλεϊ Σνάιντερ.

Ρεάλ Μαδρίτης 
Στις 16 Αυγούστου 2015 ο προπονητής της Ίντερ, Ρομπέρτο Μαντσίνι επιβεβαίωσε τη μετακίνηση του Κόβασιτς στη Ρεάλ Μαδρίτης. Όπως δήλωσε, η Ίντερ αναγκάστηκε να πουλήσει τον παίκτη λόγω των κανονισμών του Financial Fair Play που έχει θέσει η UEFA. Ο Κόβασιτς υπέγραψε συμβόλαιο διάρκειας 6 ετών.

Τσέλσι 
Τον Αύγουστο του 2018 υπέγραψε στην Τσέλσι.

Εθνική Κροατίας 
Έκανε ντεμπούτο στην εθνική ομάδα της χώρας του στις 22 Μαρτίου 2013 σε αγώνα της προκριματικής φάσης του Παγκόσμιου Κυπέλλου 2014 εναντίον της Σερβίας.

Στατιστικά

Με συλλόγους 
 Έως 18 Αυγούστου 2015: 

 a. Συμμετοχές UEFA Champions League           2. b. Συμμετοχές UEFA Europa League

Εθνική Κροατίας 
 Έως 26 Ιουνίου 2015:

Παραπομπές 

Κροάτες ποδοσφαιριστές
Αμυντικοί ποδοσφαιριστές
Ποδοσφαιριστές Εθνικής Κροατίας U14
Ποδοσφαιριστές Εθνικής Κροατίας Κ15
Ποδοσφαιριστές Εθνικής Κροατίας Κ17
Ποδοσφαιριστές Εθνικής Κροατίας Κ19
Ποδοσφαιριστές Εθνικής Κροατίας Κ21
Ποδοσφαιριστές Εθνικής Κροατίας
Ποδοσφαιριστές Σέριε Α
Ποδοσφαιριστές Πρβα Λίγκα
Ποδοσφαιριστές Ντιναμό Ζάγκρεμπ
Ποδοσφαιριστές Ίντερ
Ποδοσφαιριστές Πριμέρα Ντιβιζιόν
Ποδοσφαιριστές Ρεάλ Μαδρίτης
Ποδοσφαιριστές Παγκοσμίου Κυπέλλου 2014
Ποδοσφαιριστές Ευρωπαϊκού Πρωταθλήματος 2016
Ποδοσφαιριστές Παγκοσμίου Κυπέλλου 2018
Παίκτες νικητές ΟΥΕΦΑ Γιουρόπα Λιγκ
Ποδοσφαιριστές Ευρωπαϊκού Πρωταθλήματος 2020
Τζόρτζιο Κιελίνι

Ο Τζόρτζιο Κιελίνι είναι Ιταλός και πρώην αμυντικός ποδοσφαιριστής που αγωνιζόταν στη Γιουβέντους αλλά και στην εθνική ομάδα της Ιταλίας.

Ο Κιελίνι έχει αγωνιστεί και σε Λιβόρνο, Ρόμα και Φιορεντίνα.

Στους Ολυμπιακούς Αγώνες του 2004 κατέκτησε το χάλκινο μετάλλιο με την Εθνική Ιταλίας

Το 2021 κατέκτησε το Euro 2020 με την Εθνική Ιταλίας.

Προσωπική ζωή
Τον Ιούλιο του 2014 ο Κιελίνι παντρεύτηκε την Καρολίνα Μπονιστάλι.

Παραπομπές

Κιελινι
Κιελινι
Κιελινι
Ποδοσφαιριστές Παγκοσμίου Κυπέλλου 2014
Αμυντικοί ποδοσφαιριστές
Ποδοσφαιριστές Ευρωπαϊκού Πρωταθλήματος 2016
FIFA Century Club
Δίδυμοι αθλητές
Ποδοσφαιριστές Ευρωπαϊκού Πρωταθλήματος 2020
AGB Hellas

Η AGB Hellas είναι η μεγαλύτερη εταιρεία τηλεθέασης στην Ελλάδα.

Η AGB Hellas δραστηριοποιείται στην Ελλάδα από το 1988 για τη μέτρηση τηλεθέασης με τη χρήση μετρητών People Meters που είναι εγκατεστημένοι σε κάποιες τηλεοράσεις. Τα δείγματα της AGB αριθμούν περίπου 1.200  νοικοκυριά  και πάνω από 3.500 ανθρώπους στην ηπειρωτική Ελλάδα.
Δραστηριοποιείται ακόμα και στα νησιά αλλά και σε  ημιαστικές  και αγροτικές περιοχές. Τον Απρίλιο του 2006 η AGB Hellas κατηγορήθηκε για 17 μαύρες τρύπες τηλεθέασεις.

Παραπομπές

Ελληνική τηλεόραση
Νικόλαος Ι. Παπαϊωάννου

Ο Νικόλαος Ι. Παπαϊωάννου (Αγρίνιο, 1913 - Αθήνα, 28 Ιανουαρίου 1986) ήταν Έλληνας δικηγόρος και πολιτικός, που υπηρέτησε ως βουλευτής Αιτωλοακαρνανίας ως το θάνατό του. Ήταν παντρεμένος με την δικηγόρο Ήβη Κομνηνού.

Σταδιοδρομία 
Γεννήθηκε στο Αγρίνιο. Ήταν γιος του Ιωάννου Παπαϊωάννου. Έλαβε μέρος στην Εθνική Αντίσταση κατά τα χρόνια της Κατοχής ως καπετάνιος του ΕΛΑΣ στο αρχηγείο της Τριχωνίδας και αργότερα συνελήφθη αιχμάλωτος από τους Γερμανούς. Την περίοδο αυτή υπέστη επίσης διώξεις και φυλακίσεις εξαιτίας της αντιστασιακής του δράσης.

Εργάστηκε ως δικηγόρος. Εξελέγη για πρώτη φορά βουλευτής στις εκλογές του 1974 με την Ένωση Κέντρου-Νέες Δυνάμεις (από το 1976 ΕΔΗΚ) συγκεντρώνοντας 3.677 σταυρούς προτίμησης. Πολιτεύτηκε ξανά με την ΕΔΗΚ στις εκλογές του 1977 και απέτυχε να εκλεγεί βουλευτής.  Εξελέγη βουλευτής του ΠΑΣΟΚ (όπου προσχώρησε το 1979) στις εκλογές του 1981 και επανεξελέγη βουλευτής στις εκλογές του 1985. Ωστόσο, δεν πρόλαβε να ολοκληρώσει τη νέα του θητεία.

Πέθανε ενώ ήταν εν ενεργεία βουλευτής και κηδεύτηκε από το Πρώτο Νεκροταφείο Αθηνών τον Ιανουάριο του 1986. Ήταν παντρεμένος. Την έδρα του κατέλαβε ο Θωμάς Κουτσομπίνας.

Παραπομπές 

Βουλευτές Αιτωλοακαρνανίας
Βουλευτές εκλεγμένοι με την Ένωση Κέντρου - Νέες Δυνάμεις
Βουλευτές εκλεγμένοι με το ΠΑΣΟΚ
Έλληνες Αντιστασιακοί
Μοντόρο

Το Μοντόρο (στα ισπανικά: Montoro) είναι δήμος και κωμόπολη που βρίσκεται στην επαρχία της Κόρδοβα στην Ανδαλουσία. Ως πόλη ανάγεται στη ρωμαϊκή Epora, που συνέχισε να υφίσταται στην βησιγοτθική περίοδο αλλά έζησε το απώγειό της κάτω από αραβικό έλεγχο που ορίστηκε ως κέντρο της ευρύτερης περιοχής της Οροσειράς της Ρόντα. Η οχυρή της θέση, στην κορυφή ενός απόκρημνου λόφου, η δυνατότητα ελέγχου των μονοπατιών που οδηγούν στην Κάτω Ανδαλουσία και η ύπαρξη ευρέων καλλιεργήσιμων εδαφών στα περίχωρά της συνέβαλαν στην αύξηση της σημασίας της.

Παραπομπές 

Δήμοι της επαρχίας της Κόρδοβα
Ελληνικές βουλευτικές εκλογές 2015

Το 2015 έγιναν δυο βουλευτικές εκλογές στην Ελλάδα, τον Ιανουάριο και το Σεπτέμβριο:

Ελληνικές βουλευτικές εκλογές Ιανουαρίου 2015
Ελληνικές βουλευτικές εκλογές Σεπτεμβρίου 2015
Καρτεσιανό γινόμενο

Στα μαθηματικά, το Καρτεσιανό γινόμενο είναι μια μαθηματική πράξη, η οποία επιστρέφει ένα σύνολο (ή γινόμενο συνόλων ή απλά γινόμενο) από διάφορα σύνολα. Δηλαδή, για τα σύνολα A και B, το Καρτεσιανό γινόμενο  είναι το σύνολο όλων των διατεταγμένων ζεύγων  όπου  και . Τα γινόμενα αυτά μπορούν να καθοριστούν, χρησιμοποιώντας σημειογραφία δημιουργίας συνόλων, π.χ.:
A × B  =  {  (α,β)  |  α ∈ A  και  β ∈ B  }.

Θα μπορούσε να δημιουργηθεί ένας πίνακας από τη λήψη του Καρτεσιανού γινομένου ενός συνόλου γραμμών και ενός συνόλου στηλών. Όταν ληφθεί το Καρτεσιανό γινόμενο , τα κελιά του παραχθέντος πίνακα θα περιέχουν διατεταγμένα ζεύγη της μορφής .

Γενικότερα, το Καρτεσιανό γινόμενο ν συνόλων, γνωστό και ως ν-οστό Καρτεσιανό γινόμενο, μπορεί να εκπροσωπείται από έναν πίνακα ν διαστάσεων, όπου κάθε στοιχείο του είναι μια ν-άδα. Ένα διατεταγμένο ζεύγος είναι μια 2-άδα ή απλά ένα ζεύγος.

Το Καρτεσιανό γινόμενο ονομάστηκε από τον Ρενέ Ντεκάρτ, του οποίου η διατύπωση της αναλυτικής γεωμετρίας οδήγησε σε μια έννοια που γενικεύεται περαιτέρω με τον όρο άμεσο γινόμενο.

Παραδείγματα

Τράπουλα 

Ένα ενδεικτικό παράδειγμα είναι η κανονική τράπουλα με τις 52 κάρτες.

Τα τραπουλόχαρτα συμβολίζονται από ένα σύνολο 13-στοιχείων {A, K, Q, J, 10, 9, 8, 7, 6, 5, 4, 3, 2}, τα χρώματα των οποίων καθορίζονται από ένα σύνολο 4-στοιχείων . Το Καρτεσιανό γινόμενο των δύο αυτών συνόλων επιστρέφει ένα σύνολο 52-στοιχείων, το οποίο αποτελείται από 52 διατεταγμένα ζεύγη, που αντιστοιχούν σε όλα τα πιθανά 52 τραπουλόχαρτα.

 επιστρέφει ένα σύνολο της μορφής { (A, ♠), (A, ), (A, ), (A, ♣), (K, ♠), ..., (3, ♣), (2, ♠), (2, ), (2, ), (2, ♣) }.

 επιστρέφει ένα σύνολο της μορφής { (♠, A), (♠, K), (♠, Q), (♠, J), (♠, 10), ..., (♣, 6), (♣, 5), (♣, 4), (♣, 3), (♣, 2) }.

Και τα δύο σύνολα είναι διακριτά, αν και ασυνεχή.

Σύστημα συντεταγμένων δύο διαστάσεων 

Το βασικό ιστορικό παράδειγμα αφορά το Καρτεσιανό επίπεδο στην αναλυτική γεωμετρία.

Ο Ρενέ Ντεκάρτ, για να εκλάβει τα γεωμετρικά σχήματα με αριθμητικό τρόπο και να εξαγάγει αριθμητικά πληροφορίες από τις αριθμητικές αναπαραστάσεις των σχημάτων, απέδωσε σε κάθε σημείο του επιπέδου ένα ζεύγος πραγματικών αριθμών, που το ονόμασε ως συντεταγμένες του σημείου. Συνήθως το πρώτο και το δεύτερο συστατικό ενός ζεύγους ονομάζεται x και y συντεταγμένη αντιστοίχως (βλ. την εικόνα δεξιά).

Με το σύνολο όλων αυτών των ζευγαριών, δηλαδή το Καρτεσιανό γινόμενο  όπου ℝ το σύνολο των πραγματικών αριθμών, αποδίδεται το σύνολο όλων των σημείων στο επίπεδο.

Άλλες μορφές

Συντομευμένη μορφή 
Αν πολλαπλασιάζονται μαζί αρκετά σύνολα, π.χ. X1, X2, X3, …, τότε ορισμένοι συγγραφείς επιλέγουν να συντομεύσουν το Καρτεσιανό γινόμενο απλά ως ×Xi.

Καρτεσιανό γινόμενο συναρτήσεων 
Αν f είναι μια συνάρτηση από το A στο B και g είναι μια συνάρτηση από το X στο Y, τότε το Καρτεσιανό γινόμενο των δύο συναρτήσεων  είναι μια συνάρτηση από το  στο  όπου:

Αυτό μπορεί να επεκταθεί και σε πλειάδες συναρτήσεων, ακόμα και άπειρες. Η μορφή αυτή είναι διαφορετική από το στάνταρ Καρτεσιανό γινόμενο, διότι εδώ οι συναρτήσεις θεωρούνται ως σύνολα.

Παραπομπές

Εξωτερικοί σύνδεσμοι 
 

Θεωρία συνόλων
Μαθηματικές έννοιες
Δυαδικές πράξεις
Γινομενο
Σούπερ Καπ Βοσνίας και Ερζεγοβίνης

Το Σούπερ Καπ Βοσνίας και Ερζεγοβίνης ήταν ετήσια ποδοσφαιρική διοργάνωση. Στον αγώνα αναμετρούνταν ο πρωταθλητής και ο κυπελλούχος της προηγούμενης αγωνιστικής περιόδου. Ο πρώτος αγώνας έλαβε χώρα το 1997, ενώ η διοργάνωση διακόπηκε μετά την περίοδο 2000-2001.

Οι αγώνες

Κατακτήσεις ανά σύλλογο

Δείτε επίσης 

 Πρωτάθλημα ποδοσφαίρου Βοσνίας και Ερζεγοβίνης
 Κύπελλο Βοσνίας και Ερζεγοβίνης (ποδόσφαιρο ανδρών)
 Κύπελλο Σερβικής Δημοκρατίας (ποδόσφαιρο ανδρών)

Ποδοσφαιρικές διοργανώσεις Βοσνίας και Ερζεγοβίνης
Άμεσο γινόμενο

Στα μαθηματικά, ορίζεται συχνά ένα άμεσο γινόμενο των αντικειμένων που είναι ήδη γνωστά, για να αποκτηθεί ένα νέο γινόμενο. Αυτό γενικεύει το Καρτεσιανό γινόμενο των υποκείμενων συνόλων, μαζί με μια κατάλληλα ορισμένη δομή στο σύνολο του νέου γινομένου. Πιο αφηρημένα, μιλάμε για ένα γινόμενο στη θεωρία κατηγοριών, η οποία επισημοποιεί αυτές τις έννοιες.

Ένα παράδειγμα είναι το γινόμενο των συνόλων (βλέπε Καρτεσιανό γινόμενο), ή το γινόμενο των δακτυλίων, καθώς και άλλων αλγεβρικών δομών της αφηρημένης άλγεβρας. Ένα άλλο παράδειγμα είναι το γινόμενο των τοπολογικών χώρων.

Υπάρχει επίσης, το άμεσο άθροισμα που σε ορισμένους τομείς χρησιμοποιείται εναλλακτικά για το άμεσο γινόμενο, ενώ σε άλλους τομείς είναι μια διαφορετική έννοια.

Παραπομπές 

 

Αφηρημένη άλγεβρα
Θηβαΐς

Θηβαΐς (έπος)· έπος της αρχαϊκής εποχής αποδιδόμενο στον Όμηρο.
 Θηβαΐς (Αντιμάχου)· έπος του 5ου/4ου π.Χ. αιώνα, δημιούργημα του Αντίμαχου από την Κολοφώνα.
 Θηβαΐς (Στατίου)· έπος του Λατίνου ποιητή του 1ου μ.Χ. αιώνα Στάτιου.
 Θηβαΐς (Ρακίνα)· δράμα του Γάλλου δραματουργού του 17ου αιώνα Ρακίνα.
 Θηβαΐς (Ουτσέλλο)· πίνακας του Ιταλού ζωγράφου του 15ου αιώνα Πάολο Ουτσέλλο.

 Θηβαΐς (αρχαία γεωγραφία)· η γύρω από την βοιωτική Θήβα περιοχή.
 Θηβαΐς (Αιγύπτου)· περιοχή της Αιγύπτου κατά την ρωμαϊκή εποχή, στην ομώνυμη έρημο της οποίας άκμασε ο ασκητισμός.
 Θηβαΐς πρώτη και Θηβαΐς δευτέρα· εκκλησιαστικές επαρχίες της εκκλησίας της Αλεξανδρείας. 
 Θηβαΐς (ακρωτήριο)· ακρωτήριο της βορειοδυτικής ακτής της χερσονήσου του Άθωνα.
 Νέα Θηβαΐς· ρωσική ιδιόρρυθμος σκήτη στον ομώνυμο κόλπο του Άθωνα (Άγον Όρος).
Αναζήτησις...

Η Αναζήτησις... είναι μια Ελληνική αστυνομική ταινία παραγωγής του 1972 σε σκηνοθεσία Ερρίκου Ανδρέου και σενάριο Κλέαρχου Κονιτσιώτη και Αχιλλέα Αυγερίου. Πρωταγωνιστούν οι Άγγελος Αντωνόπουλος, Έλενα Ναθαναήλ, Βασίλης Ανδρονίδης και ο Ντίνος Καρύδης.

Πλοκή

Η Έλενα Χρυσού, μια όμορφη και αργόσχολη κόρη εφοπλιστή επιδιώκει να γνωρίσει τον Θάνο Βεργή, έναν μοναχικό άνδρα, πλούσιο και πολυάσχολο, με στόχο μια ερωτική περιπέτεια. Αρχίζει, έτσι, να τον παρακολουθεί καθημερινά, αφού νοικιάσει μια εξοχική καμπάνα στο Λαγονήσι, ακριβώς πλάι στη δική του και γίνεται μάρτυρας των ερωτικών του περιπτύξεων με πολλές διαφορετικές γυναίκες. Όλες τους είναι μοντέλα, σταλμένα από τη φίλη του Θάνου, τη Νατάσα, που είναι επικεφαλής ενός οίκου μόδας.

Για να πλησιάσει τον Θάνο, η Έλενα παρουσιάζεται σε ένα από τα μοντέλα, τη Τζένη, και λέγοντας πως είναι γραμματέας του Βεργή διώχνει την κοπέλα πηγαίνοντας η ίδια αντ' αυτής στην καμπάνα του. Όταν ο Θάνος ζητά να τον επισκεφθεί ξανά η Τζένη, αποκαλύπτεται ότι εκείνη (η πραγματική Τζένη) είναι νεκρή από τροχαίο που έχει συμβεί στην περιοχή, αν και η αστυνομία υποπτεύεται δολοφονία.

Ο Βεργής, θεωρώντας την Έλενα ένα ακόμη κολ γκερλ, τη συσχετίζει με τον φόνο της Τζένης. Μέσα στο βαρύ κλίμα των ανακρίσεων για τον φόνο, η Έλενα εξαφανίζεται από τη ζωή του Θάνου ξαφνικά, αν και αυτός αρχίζει να συνδέεται όλο και πιο πολύ συναισθηματικά μαζί της. Τελικά η αστυνομία, μετά από αναζητήσεις, βρίσκει τον δολοφόνο της κοπέλας, που δεν είναι άλλος από τον σύζυγο του θύματος.

Ηθοποιοί
 Άγγελος Αντωνόπουλος  - Θάνος Βεργής
 Έλενα Ναθαναήλ - Έλενα Χρυσού
 Βασίλης Ανδρονίδης - αστυνόμος
 Ντίνος Καρύδης - επιθεωρητής Πλατής
 Θόδωρος Έξαρχος - υπηρέτης
 Τασσώ Καββαδία - Νατάσα
 Νίκος Κάπιος - Σπύρος
 Νίκος Βανδώρος - Λέων Χρυσός
Μαίρη Ραζή - Ίρις
Αλέκος Ζαρταλούδης - Βάγιας
 Μαργαρίτα Γεράρδου
 Ανθή Γούναρη.

Παραγωγή 

 Η Αναζήτησις... προβλήθηκε τη σεζόν 1972-1973 κόβοντας 62.752 εισιτήρια. Ήρθε στην 7η θέση ανάμεσα σε άλλες 64 ταινίες της ίδιας σεζόν.

Σάουντρακ 
Τη μουσική της ταινίας συνέθεσε ο Γιάννης Σπανός, ενώ τραγουδούν η Μαρία Δημητριάδη και η αδελφή της, Αφροδίτη Μάνου. Το σάουντρακ  περιέχει τα παρακάτω κομμάτια, όλα ορχηστρικά εκτός από τρία:

 Τίτλοι
 Βήματα
 Κωλ Γκερλς
 Μύκονος
 Σ' Αναζητώ (Μ. Δημητριάδη)
 Καταδίωξη
 Βήματα (Α. Μάνου)
 Σ' Αναζητώ
 Κωλ Γκερλς (Μ. Δημητριάδη)
 Σέικ
 Αναζήτηση
 Φινάλε.

Παραπομπές

Αναφορές

Πηγές
Δημήτρης Κολιοδήμος, Λεξικό ελληνικών ταινιών, εκδόσεις Γένους, Αθήνα, 2001, σελ. 43

Ελληνικές ταινίες
Ταινίες του 1972
Ελληνόφωνες ταινίες
Ελληνικές ταινίες δράσης
Ελληνικές ερωτικές ταινίες
Ταινίες γυρισμένες στην Ελλάδα
Ταινίες σε παραγωγή Κλέαρχου Κονιτσιώτη
Ταινίες σε σκηνοθεσία Ερρίκου Ανδρέου
Ταινίες με μουσική σύνθεση Γιάννη Σπανού
Φτηνά Τσιγάρα

Το Φτηνά Τσιγάρα είναι μια ελληνική ρομαντική κωμική ταινία του 2000 σε σενάριο και σκηνοθεσία Ρένου Χαραλαμπίδη. Πρωταγωνιστούν ο Ρένος Χαραλαμπίδης και η Άννα-Μαρία Παπαχαραλάμπους.

Πλοκή 
Ο Νίκος, είναι ένας τριαντάχρονος άνεργος που ζει μόνος δίχως φιλενάδα, από πεποίθηση. Τον περιβάλλουν διάφοροι τύποι ανθρώπων: ο ιδιοκτήτης του καφενείου όπου συχνάζει, ο Τέλης - μόνιμος θαμώνας και πολυλογάς που θεωρητικολογεί υπέρ του αχαλίνωτου σεξ - ο φίλος του, ένας κυνικός που παροτρύνει τον Τέλη στο κυνήγι της γυναίκας. Ο Μανώλης είναι τυχοδιώκτης, πρόθυμος να εμπλακεί στις πιο απρόσμενες καταστάσεις. Τελικά, ο Νίκος γνωρίζει σε ένα τηλεφωνικό θάλαμο τη Σοφία, μια όμορφη νεαρή κοπέλα γεμάτη αυτοπεποίθηση, από το χώρο της μόδας. Περιπλανιούνται μια νύχτα μαζί στην πόλη και χωρίζουν. Θα την αναζητήσει εκ νέου, καθώς πλέον ο περίγυρος του δεν τον εμπνέει.

Παραπομπές

Πηγές 
 Δημήτρης Κολιοδήμος, Λεξικό ελληνικών ταινιών, εκδόσεις Γένους, Αθήνα, 2001, σελ.618

Ελληνικές ταινίες
Ταινίες του 2000
Ελληνόφωνες ταινίες
Αγγλόφωνες ταινίες
Ταινίες γυρισμένες στην Αθήνα
Ταινίες σε παραγωγή Κώστα Λαμπρόπουλου
Ταινίες παραγωγής Ελληνικού Κέντρου Κινηματογράφου
Ελληνικές αισθηματικές κωμικές ταινίες
Η φούσκα (ταινία)

Η φούσκα είναι μια ελληνική κινηματογραφική ταινία του 2002.

Πλοκή

Ο Μάκης είναι ένας γοητευτικός κράχτης σε μια χασαποταβέρνα της Βάρης. Έχει εγκλωβιστεί στο χρηματιστήριο αφού έχει αγοράσει μετοχές της Ολυμπουργικής που έχουν ραγδαία πτώση. Τότε γνωρίζει την όμορφη Ρούλα, κι αυτή εγκλωβισμένη στο χρηματιστήριο. Η σχέση τους είναι περιπετειώδης και περνά μέσα από οργανωμένο έγκλημα και τρομοκρατικές οργανώσεις. Τελικά οι δυο τους καταλήγουν στην Κούβα όπου ανοίγουν την Chelingopula Nueva κάνοντας επιχειρήσεις με τον Φιντέλ Κάστρο.

Παραπομπές

Πηγές
Δημήτρης Κολιοδήμος, Λεξικό ελληνικών ταινιών, εκδόσεις Γένους, Αθήνα, 2001, σελ.618

Ελληνικές ταινίες
Ταινίες του 2002
Ελληνόφωνες ταινίες
Ελληνικές κωμικές ταινίες
Ελληνικές ταινίες δράσης
Ταινίες σε σκηνοθεσία Νίκου Περάκη
Ταινίες σε σενάριο Νίκου Περάκη
Ταινίες γυρισμένες στην Ελλάδα
Ελληνικές σατιρικές ταινίες
Ταινίες σε παραγωγή Κώστα Λαμπρόπουλου
Ελληνικές θρίλερ ταινίες
Ταινίες με μουσική σύνθεση Δημήτρη Παπαδημητρίου
Στέλιος Πουλιανίτης

Ο Στυλιανός (Στέλιος) Πουλιανίτης (Θεσσαλονίκη, 3 Απριλίου 1995), είναι Έλληνας επαγγελματίας καλαθοσφαιριστής. Διαθέτοντας ύψος 1.90 μέτρα, αγωνίζεται ως πόιντ γκαρντ στο Περιστέρι.

Σταδιοδρομία
Ο Πουλιανίτης ξεκίνησε να παίζει μπάσκετ στις ακαδημίες του ΑΚΘ Αστέρια του Θόδωρου Ροδόπουλου, παίζοντας στην θέση του πόιντ γκαρντ.

Στις 5 Αυγούστου 2013, υπέγραψε στον Άρη Θεσσαλονίκης, πραγματοποιώντας σπουδαίες εμφανίσεις με την ομάδα εφήβων του συλλόγου. Με την ομάδα ανδρών του Άρη, αγωνίστηκε σε οκτώ αγώνες για την κανονική σεζόν του πρωταθλήματος της Basket League 2013–14, χωρίς να σκοράρει.

Το καλοκαίρι του 2014, αγωνίστηκε με την Εθνική Ελλάδος Νέων στο Ευρωμπάσκετ της Ισπανίας. Τον Αύγουστο του ίδιου έτους, η ομάδα των Τρικάλων έκανε πρόταση στον Άρη για δανεισμό του παίκτη, την οποία οι "κίτρινοι" αρνήθηκαν.

Την σεζόν 2014-15, ο Πουλιανίτης συμμετείχε σε δεκαεννέα αγώνες της ομάδας του, με μέσο όρο ενός πόντου, έχοντας συμβόλαιο συνεργασίας με τους "κίτρινους" μέχρι το 2017. Το καλοκαίρι του 2015, δόθηκε ως δανεικός από τον Άρη στον Κόροιβο Αμαλιάδας για ένα χρόνο, ενώ ανανέωσε το συμβόλαιο του με τον Άρη μέχρι το 2019. Αφέθηκε ελεύθερος από τον Άρη στις 4 Νοεμβρίου 2016. Στη συνέχεια υπέγραψε στα Τρίκαλα BC για τη σεζόν 2016-17 και την περίοδο 2017-18 επέστρεψε στον Άρη.

Τη σεζόν 2018-19 έπαιξε στην Κύμη έχοντας 3 πόντους μέσο όρο, 2.1 ριμπάουντ και 1.1 ασίστ ανά αγώνα σε 25 συμμετοχές. 

Την επόμενη χρονιά (2019-20) μετακόμισε στη Ρόδο για λογαριασμό του Κολοσσού, όπου είχε 1.5 πόντο και 0.9 ασίστ ανά αγώνα στο πρωτάθλημα Ελλάδας.  

Στη συνέχεια πήρε μεταγραφή για τον Απόλλωνα Πάτρας (2020-21) όπου συνέβαλλε τα μέγιστα για την άνοδο της ομάδας στην πρώτη κατηγορία από την Α2 Εθνική, έχοντας 9.6 πόντους μέσο όρο, 2.5 ριμπάουντ και 3.9 ασίστ. 

Τη σεζόν 2021-22, επέστρεψε στον Άρη, όπου σε 21 αγώνες πρωταθλήματος είχε 4.6 πόντους μέσο όρο, 1.4 ριμπάουντ και 1.5 ασίστ σε 18.6 λεπτά συμμετοχής. Μάλιστα στις 27 Μαρτίου 2022 κόντρα στον Προμηθέα, στην 149η εμφάνιση στο Πρωτάθλημα Ελλάδας έκανε ρεκόρ καριέρας στους πόντους με 25, ενώ η προηγούμενη καλύτερη επίδοση του στην κατηγορία ήταν εκείνη των 11 πόντων.

Στις 9 Ιουλίου 2022, ανακοινώθηκε η μεταγραφή του στο Περιστέρι για 1+1 χρόνο.

Τίτλοι-Διακρίσεις

Απόλλων Πατρών 

 Πρωτάθλημα Α2 Εθνικής: (2021)

Άρης 
 Φιναλίστ Κυπέλλου Ελλάδας: (2014)

Παραπομπές

Πηγές 
 Stelios Poulianitis ( Στέλιος Πουλιανίτης ) #11 - Basketball Aris
 Στέλιος Πουλιανίτης Γκαρντ - MyPlayer.gr
 Πουλιανίτης | PRESSARIS

Εξωτερικοί σύνδεσμοι 
 
 Στέλιος Πουλιανίτης - ArisBC

Έλληνες καλαθοσφαιριστές
Πόιντ γκαρντ
Καλαθοσφαιριστές Εθνικής Ελλάδας Κ20
Καλαθοσφαιριστές Εθνικής Ελλάδας Κ16
Καλαθοσφαιριστές Άρη
Καλαθοσφαιριστές Κόροιβου Αμαλιάδας
Καλαθοσφαιριστές Τρικάλων BC
Καλαθοσφαιριστές Γ.Σ. Κύμης
Καλαθοσφαιριστές Κολοσσού Ρόδου
Καλαθοσφαιριστές Απόλλωνα Πατρών
Καλαθοσφαιριστές Περιστερίου
Καλαθοσφαιριστές ελληνικών συλλόγων
Καλαθοσφαιριστές Α1 Εθνικής Ελλάδας
Βασίλειος Βοϊωάννης

Ο Βασίλειος Βοϊωάννης, Βουγιανός από τους λατίνους συγγραφείς, ήταν βυζαντινός στρατηγός και Κατεπάνω της Ιταλίας από το 1017 έως το 1027. Ένας από τις μεγαλύτερους βυζαντινούς στρατηγούς του χρόνου του. Με τα κατορθώματά του έδωσε τη δυνατότητα στην βυζαντινή αυτοκρατορία να γίνει υπολογίσιμη δύναμη στη νότια Ιταλία μετά από αιώνες παρακμής.

Μετά το διορισμό του από τον Αυτοκράτορα Βασίλειος Β΄ τον Δεκέμβριο του 1017, ζήτησε αμέσως ενισχύσεις από την Κωνσταντινούπολη για να αντιμετωπίσει την εξέγερση του Λομβαρδού ηγέτη Μέλη. Το αίτημα του έγινε δεκτό και στάλθηκε η ελίτ της φρουράς των Βάραγγων. Οι δύο δυνάμεις συναντήθηκαν στις όχθες του ποταμού Οφάντο κοντά στις Κάννες, όπου ο Βασίλειος πέτυχε αποφασιστική νίκη.

Ο Βοϊωάννης για προστασία της περιοχής έχτισε ένα μεγάλο φρούριο στα Απέννινα όπου φύλαγε την είσοδο του κάμπου της Απουλίας. Ίδρυσε την Τροία μία νέα πόλη δίνοντας το όνομά της αρχαίας πόλης της Μικράς Ασίας. Σύντομα, όλο το Μεσοτζιόρνο είχε περάσει στην βυζαντινή εξουσία, με εξαίρεση το Δουκάτο του Μπενεβέντο, το οποίο παρέμεινε πιστό στον παπισμό.

Τρομαγμένος από την αλλαγή στο νότο, ο Πάπας Βενέδικτος πήγε βόρεια το 1020 στο Μπάμπεργκ να συνεννοηθεί με τον αυτοκράτορα της Αγίας Ρωμαϊκής Αυτοκρατορίας, Ερρίκο Β΄. Ο αυτοκράτορας δεν έλαβε άμεση δράση, αλλά τα γεγονότα του επόμενου έτους τον έπεισαν να παρέμβει. Ο Βοϊωάννης και ο νέος σύμμαχος του Πρίγκιπας Πανδόλφος της Κάπουα βάδισε κατά του Μέλη και του Ντάτους και κατέλαβαν τον πύργο του στο Καριγκλιάμο. Στις 15 Ιουνίου,  ο Ντάτους ήταν δεμένος σε ένα σακί μαζί με μια μαϊμού, έναν κόκορα, και ένα φίδι και ρίχτηκε στη θάλασσα. Το επόμενο έτος, σε απάντηση, ένας τεράστιος ρωμαϊκός αυτοκρατορικός στρατός βάδισε στο νότο για να επιτεθεί στο νέο φρούριο της Τροίας. Η φρουρά δεν έπεσε ποτέ. Ο Βοϊωάννης χορήγησε προνόμια στην πόλη για την πίστη της σε αυτόν.

Το 1025, ο Βοϊωάννης ετοιμαζόταν να οδηγήσει μια νέα Σικελική εκστρατεία με εντολή του αυτοκράτορα Βασίλειου Β', όταν ο  αυτοκράτορας πέθανε. Ο νέος αυτοκράτορας Κωνσταντίνος ακύρωσε την αποστολή, και ο κατεπάνω πήγε βόρεια να βοηθήσει τον Πανδούλφο να ανακαταλάβει την Κάπουα που είχε καταλάβει ο Ερρίκος Β΄ τρία χρόνια νωρίτερα. Ο Βοϊωάννης πρόσφερε στον νέο πρίγκιπα της Κάπουα, Πανδούλφο της Τιάνο, ασφαλή μετάβαση στη Νάπολη και την αποδοχή της παραίτησης του τον Μάιο του 1026. Αυτή ήταν η τελευταία σημαντική εκστρατεία του. Στο 1027, ανεκλήθη. Κατά τη διάρκεια του επόμενου αιώνα, η βυζαντινή επιρροή στην Ιταλία μειώθηκε σταθερά στο μηδέν.

Το 1041, ο γιος του Εξακουστός Βοϊωάννης ονομάστηκε κατεπάνω, αλλά δεν κράτησε παραπάνω από ένα χρόνο στην θέση.

Παραπομπές

Πηγές 
  John Julius Norwich, The Normans in the South 1016-1130, Longmans London, 1967

Κατεπάνω της Ιταλίας
Βυζαντινοί του 11ου αιώνα
Πεπερασμένο σύνολο

Στην μαθηματική ανάλυση και τους συναφείς τομείς των μαθηματικών, ένα σύνολο ονομάζεται πεπερασμένο ή φραγμένο, αν κατά κάποιο τρόπο είναι πεπερασμένου μεγέθους. Αντιστρόφως, ένα σύνολο το οποίο δεν περιορίζεται ονομάζεται μη πεπερασμένο ή απέραντο. Η λέξη πεπερασμένο δεν έχει κανένα νόημα σε ένα γενικό τοπολογικό χώρο, χωρίς κάποια μετρική.

Ορισμός 
Ένα σύνολο S πραγματικών αριθμών ονομάζεται άνω πεπερασμένο, αν υπάρχει ένας πραγματικός αριθμός k έτσι ώστε να ισχύει k ≥ s για όλους s στο S. Ο αριθμός κ ονομάζεται ανώτερο όριο ή άνω φράγμα του S. Οι όροι κάτω πεπερασμένο και κατώτερο όριο ή κάτω φράγμα ορίζονται ομοίως.

Ένα σύνολο S είναι πεπερασμένο αν έχει άνω και κάτω όρια. Ως εκ τούτου, το σύνολο των πραγματικών αριθμών είναι πεπερασμένο αν περιέχεται σε ένα πεπερασμένο διάστημα.

Μετρικός χώρος 
Ένα υποσύνολο S ενός μετρικού χώρου (M, d) είναι πεπερασμένο εάν περιέχεται σε μια μπάλα πεπερασμένης ακτίνας, δηλαδή εάν υπάρχει x στον Μ και r>0 έτσι ώστε για όλα τα s στο S, να έχουμε d(x, s) < r. Ο M είναι ένας πεπερασμένος μετρικός χώρος (ή η d είναι μια πεπερασμένη μετρική) εάν ο Μ είναι πεπερασμένος ως υποσύνολο του εαυτού του.

 Ο πλήρως οριοθετημένος χώρος συνεπάγεται οριοθέτηση. Για υποσύνολα του Rn που είναι ισοδύναμα τα δύο.
 Ένας μετρικός χώρος είναι συμπαγής αν και μόνον αν είναι πλήρης και οριοθετείται πλήρως.
 Ένα υποσύνολο Ευκλείδειου χώρου Rn είναι συμπαγές αν και μόνον αν είναι κλειστό και πεπερασμένο.

Οριοθέτηση σε τοπολογικούς διανυσματικούς χώρους 
Στους τοπολογικούς διανυσματικούς χώρους υφίσταται ένας διαφορετικός ορισμός για τα πεπερασμένα σύνολα, ο οποίος ονομάζεται και οριοθέτηση von Neumann. Οι δύο ορισμοί συμπίπτουν, εάν η τοπολογία του τοπολογικού διανυσματικού χώρου επάγεται από κάποια μετρική η οποία είναι ομοιογενής, όπως στην περίπτωση μιας μετρικής που προκαλείται από τη νόρμα του διανυσματικού χώρου.

Παραπομπές 

 R. G. Bartle & D. R. Sherbert, Introduction to Real Analysis, Limusa S.A., 2009.
 Robert D. Richmyer, Principles of advanced mathematical physics, Springer-Verlag, New York, 1978.

Θεωρία συνόλων
Μαθηματική ανάλυση
Συναρτησιακή ανάλυση
Μαμπαλακάτ

Η Μαμπαλακάτ είναι πόλη των Φιλιππίνων, στο βόρειο τμήμα της επαρχίας Παμπάγκα, της νήσου Λουζόν. Καταλαμβάνει έκταση περίπου τα 83 τ.χλμ. και ο πληθυσμός της ανέρχεται στους 215.600 κατοίκους (2010), πρόκειται για την τρίτη μεγαλύτερη πόλη της επαρχίας. Ως δημοτικό διαμέρισμα περιλαμβάνει 25 άλλες κωμοπόλεις και κοινότητες.

Η Μαμπαλακάτ βρίσκεται επί χαμηλού οροπεδίου, περίπου 110 χλμ βόρεια της Μανίλα και το κλίμα της είναι τροπικό. Αποτελεί κυρίως αγροτική περιοχή με βασικές καλλιέργειες τα δημητριακά και κυρίως το ρύζι. Το όνομά της προέρχεται από την ονομασία ομώνυμου δένδρου που φύεται στην ευρύτερη περιοχή.

Στον Β' Παγκόσμιο Πόλεμο, μετά την κατάληψη των Φιλιππίνων από τους Ιάπωνες, στη Μαμπαλακάτ δημιουργήθηκε μεγάλη αεροπορική βάση του αυτοκρατορικού ναυτικού της Ιαπωνίας, αποτελώντας την έδρα της 201ης Σμηναρχίας. στην οποία το 1944 συγκροτήθηκαν οι Ειδικές ομάδες εφόδου γνωστότερες με το όνομα καμικάζε. Την αεροπορική αυτή βάση οι Αμερικανοί αποκαλούσαν "αεροπορική βάση Κλαρκ", ή "αερολιμένα Κλαρκ".

Πηγές 
 Di Pietro Luciano "Οι καμικάζε" Εκδ. Φυτράκης- Mondadori Αθήναι, 1971 (Τα Φοβερά Ντοκουμέντα), σελ.22-23.

Παραπομπές

Εξωτερικοί σύνδεσμοι

Πόλεις των Φιλιππίνων
Περιφέρεια Ταμπόρα

Η Περιφέρεια Ταμπόρα (Tabora Region) είναι μια από τις 30 περιφέρειες της Τανζανίας. Περιφερειακή πρωτεύουσα είναι ο Δήμος Ταμπόρα (Tabora). Σύμφωνα με την εθνική απογραφή του 2012, η περιοχή είχε πληθυσμό 2.291.623, η οποία ήταν χαμηλότερη από την προ-απογραφής πρόβλεψη των 2.539.715 ατόμων. Για το 2002-2012, ο μέσος ετήσιος ρυθμός αύξησης του πληθυσμού της περιοχής ήταν 2,9%, ο ένατος υψηλότερος στη χώρα. Επίσης, ήταν η 24η πιο πυκνοκατοικημένη περιοχή, με 30 κατοίκους ανά τετραγωνικό χιλιόμετρο. Τα 6,0 άτομα, ήταν το μέσο οικιακό μέγεθος της περιοχής, το τρίτο υψηλότερο στη χώρα.

Η Περιφέρεια βρίσκεται στο κεντρικό-δυτικό τμήμα της χώρας. Με μια επιφάνεια 76.151 τετραγωνικών χιλιομέτρων (29.402 τετραγωνικά μίλια) η Περιφέρεια είναι ελαφρώς μεγαλύτερη από τον Παναμά (75.417 τετραγωνικά χιλιόμετρα (29.119 τετραγωνικά μίλια)). Τα προστατευόμενα δάση (forest reserves), καλύπτουν 34.698 τετραγωνικά χιλιόμετρα (13.397 τετραγωνικά μίλια) (το 46% της Περιφέρειας) και τα αποθέματα της άγριας πανίδας (game reserves), καλύπτουν 17.122 τετραγωνικά χιλιόμετρα (6.611 τετραγωνικά μίλια) (το 22% της Περιφέρειας). Η περισσότερη οικονομική δραστηριότητα στην Περιφέρεια είναι γεωργική.

Ο Επίτροπος για την Περιφέρεια Ταμπόρα, είναι ο Ludovic Mwananzila.

Προφορά, ετυμολογία
Η ονομασία «Ταμπόρα», στα Ελληνικά προφέρεται Τα-μπό-ρα.

Η ονομασία “Ταμπόρα” προήλθε από τη λέξη “ματομπόρουα” (“matoborwa”)' που σημαίνει γλυκοπατάτες, οι οποίες ήταν ένα βασικό είδος διατροφής των κατοίκων της φυλής Νυαμουέζι (Nyamwezi), την πολυπληθέστερη φυλή στην περιοχή. Οι ξένοι-επισκέπτες δεν μπορούσαν να προφέρουν τη “ματομπόρουα” (“matoborwa”) και αντ' αυτού την έλεγαν Τομπόρα (Tobora), η οποία συν τω χρόνω μετατράπηκε σε Ταμπόρα (Tabora).

Περιοχές (ή Επαρχίες)
Η Περιφέρεια διοικητικά διαιρείται σε επτά Περιοχές:

Εικόνες

Δείτε επίσης
 Διοικητικές υποδιαιρέσεις της Τανζανίας
 Ταμπόρα (πόλη)

Σημειώσεις

Παραπομπές σημειώσεων

Παραπομπές

Εξωτερικοί σύνδεσμοι
Ξαβέρη

Η Ακτή Ξαβερίου ή Ξαβέρη αποτελεί προέκταση της Ακτής Μιαούλη στα δυτικά της Πειραικής χερσονήσου, στον προλιμένα Πειραιώς βόρεια της συνοικίας του Χατζηκυριακείου, ξεκινάει από την Πύλη Ε12 ή Πύλη του Λέοντα μέχρι περίπου τα κεντρικά γραφεία του ΟΛΠ στα Καρβουνιάρικα, εκεί μετονομάζεται σε Ακτή Μιαούλη. Στην περιοχή κυριαρχεί το αντίγραφο του λέοντος του Πειραιά που βρίσκεται στο κέντρο της ακτής γύρω από αυτό υπάρχει και το ομώνυμο εστιατόριο για τους επισκέπτες και η εκκλησία της Ζωοδόχου Πηγής που ανήκει στο Χατζηκυριάκειο.

Το αντίγραφο του λιονταριού του Πειραιά

Το πραγματικό λιοντάρι του Πειραιά είχε βρεθεί το 1328 από τον Γενοβέζο Πέτρο Βισκόντι, είναι άγνωστη η ημερομηνία κατασκευής του το σίγουρο είναι ότι προϋπήρχε το 1000 μ.Χ. Το μαρμάρινο λιοντάρι κλάπηκε από τον Βενετό Μοροζίνι το 1688 μαζί με πολλά άλλα αρχαία κειμήλια, μεταφέρθηκε στην Βενετία εκεί κοσμεί το κεντρικό λιμάνι της Βενετίας σαν σύμβολο της πόλης. Οι Βενετοί έχουν οικειοποιηθεί το λιοντάρι σαν δικό τους, έχουν γίνει από τότε πολλές προσπάθειες να επανέλθει το λιοντάρι στην φυσική του θέση στον Πειραιά αλλά όλες χωρίς αποτέλεσμα. Ο πρώην δήμαρχος Πειραιά Στέλιος Λογοθέτης έδωσε εντολή στον γλύπτη Γιώργο Μέγκουλα την κατασκευή μαρμάρινου αντιγράφου του λιονταριού στο κέντρο της ακτής Ξαβερίου με θέα από την οδό Μαριγώς Χατζηκυριακού απέναντι από την εκκλησία της Ζωοδόχου Πηγής. Το μαρμάρινο αντίγραφο του λέοντα είναι σήμερα το μεγαλύτερο αξιοθέατο του σημερινού Πειραιά σε περίοπτη θέση στην ακτή και είναι ορατό σε ολόκληρο το λιμάνι.

Ιστορία

Η περιοχή κατοικήθηκε το 1858 από τον Ιταλό Ξαβέριο Στέλλα που έφτασε τότε σε ηλικία 22 ετών από την Απουλία κοντά στο Μπάρι και έδωσε το όνομα του στην ακτή. Ο Ξαβέριος εργαζόταν στην Πειραϊκή ακτή ως προμηθευτής πλοίων ενώ ο γιος του Νικόλαος οικοδόμησε στην ακτή μεγάλη ταβέρνα ονομαστή στον Πειραιά του 19ου αιώνα, εκτός από την ταβέρνα υπήρχε βιομηχανία κονιάκ του Καμπά και οικόπεδο ιδιοκτησίας του εφοπλιστή Λαιμού. Ο οικογενειακός τάφος της οικογένειας Ξαβερίου βρίσκεται στο Καθολικό κοιμητήριο μέσα στο νεκροταφείο της Ανάστασης. Στην περιοχή σταδιακά εγκαταστάθηκε πλήθος φτωχών προσφύγων δημιουργώντας ξύλινα παραπήγματα σε έναν ενιαίο οικισμό χωριάτικης μορφολογίας στην ευρύτερη περιοχή που περιλαμβάνει το Ξαβέριο και τα γειτονικά Καρβουνιάρικα. Ο οικισμός αυτός καλύφθηκε με την κατασκευή της μεγάλης γέφυρας - αυτοκινητόδρομου που συνδέει την ακτή Μιαούλη με το Χατζηκυριάκειο, η γέφυρα αυτή ονομάστηκε Ακτή Ξαβερίου. Ο παλιός οικισμός εξακολουθεί να υπάρχει παρ'όλα αυτά ακόμα και σήμερα κατοικήσιμος, διακρίνεται κάτω από την γέφυρα.

Εξωτερικοί σύνδεσμοι

 Η ΑΚΤΗ ΞΑΒΕΡΙΟΥ ΚΑΙ ΤΟ ΧΩΡΙΟ ΣΤΑ ΚΑΡΒΟΥΝΙΑΡΙΚΑ
 Να γυρίσει το λιοντάρι του Πειραιά στο λιμάνι του
 Η αλήθεια για τον Ξαβέριο Στέλλα

Συνοικίες και περιοχές του Πειραιά
Ντόμινικ Γουότερς

Ο Ντόμινικ Γουότερς, γεννημένος στις 28 Σεπτεμβρίου 1986, είναι Αμερικανός καλαθοσφαιριστής, ο οποίος στο παρελθόν έχει αγωνιστεί στην Γερμανία, το Βέλγιο, τις Ηνωμένες Πολιτείες, όπως και στο ελληνικό πρωτάθλημα με την φανέλα του Κολοσσού Ρόδου και του Άρη. Από τα μέσα της σεζόν 2016-17, αγωνίζεται στον Ολυμπιακό Πειραιώς.

Καριέρα
Ο Γουότερς φοίτησε στο λύκειο του Γκραντ και το 2005 πέρασε στο Πανεπιστήμιο της Χαβάης, όπου σε δύο χρονιές είχε μέσο όρο πόντων 4,9 πόντους σε πενήντα αγώνες. Παρέμεινε εκεί μέχρι το 2007, όταν και μεταγράφηκε στο Πόρτλαντ Στέιτ, συνεχίζοντας μέχρι το 2010 με μέσους όρους 14,9 πόντων και 3,8 ασίστ.

Μετά την αποφοίτηση του από το πανεπιστήμιο ξεκίνησε να παίζει στους Πόρτλαντ Σόουταϊμ για το πρωτάθλημα του NABL. Το καλοκαίρι του 2010, αγωνίστηκε στην Summer League του NBA με την φανέλα των Γιούτα Τζαζ. Στην συνέχεια, υπέγραψε στην γαλλική Χάβρη, η οποία τον αποδέσμευσε έναν μήνα αργότερα. Τελικά, τον Οκτώβριο του 2010, κατέληξε στην βελγική Γουλβς Βερβιέρ-Πέπινστερ, ενώ την επόμενη σεζόν αγωνίστηκε στην Λιέζ Μπασκέτ.

Το καλοκαίρι του 2012, υπέγραψε στην Ολύμπια Λιουμπλιάνας, αλλά στα μέσα της χρονιάς μεταγράφηκε στην ισραηλινή Χαποέλ Χολόν. Το 2013-14 αγωνίστηκε στην Ισπανία με την φανέλα της Μανρέσα, από την οποία αποχώρησε στα μέσα Ιανουαρίου του 2014, συνεχίζοντας στην γερμανική Όλιβερ Μπάσκετς.

Το Νοέμβριο του 2014, επιλέχθηκε από τους Γκραντ Ράπιντς Ντράιβ για την NBA D-League, όπου αγωνίστηκε σε δύο αγώνες πριν αφεθεί ελεύθερος. Έναν μήνα αργότερα, υπέγραψε στον Κολοσσό Ρόδου, όπου αγωνιζόμενος σε δεκαπέντε αγώνες της κανονικής περιόδου του ελληνικού πρωταθλήματος είχε μέσους όρους 13,1 πόντων και 5,9 ασίστ.

Στις 29 Ιουλίου 2015, υπέγραψε συμβόλαιο συνεργασίας ενός έτους με την ομάδα του Άρη Θεσσαλονίκης. Μετά από μία θετική χρονιά με τους "κίτρινους", όπου σημείωνε 12,3 πόντους και 4,0 ασίστ ανά αγώνα, υπέγραψε στην Ενισέι Κρασνόγιαρσκ από την Ρωσία για τη σεζόν 2016-17. Παρ' όλα αυτά, τον Σεπτέμβριο του 2016 αποδεσμεύθηκε από την ρωσική ομάδα γιατί δεν πέρασε τις εργομετρικές εξετάσεις, υπογράφοντας τελικά στην ιταλική Παλακανέστρο Καντού. 

Στις 27 Δεκεμβρίου προσχώρησε στην ομάδα του Ολυμπιακού Πειραιώς για να καλύψει την απουσία του τραυματία Ντάνιελ Χάκετ.  Μετά το τέλος της σεζόν έμεινε ελεύθερος.

Παραπομπές

Εξωτερικοί σύνδεσμοι 
 Dominic Waters - Eurobasket
 WATERS, DOMINIC - Euroleague.net
 Dominic Waters profile | Game center | FIBA.com

Αμερικανοί καλαθοσφαιριστές
Πόιντ γκαρντ
Καλαθοσφαιριστές Άρη
Καλαθοσφαιριστές Κολοσσού Ρόδου
Καλαθοσφαιριστές Χάποελ Ολόν
Καλαθοσφαιριστές Μανρέσα
Καλαθοσφαιριστές Ολύμπια Λιουμπλιάνας
Καλαθοσφαιριστές γερμανικών συλλόγων
Καλαθοσφαιριστές βελγικών συλλόγων
Καλαθοσφαιριστές ρωσικών συλλόγων‎
Καλαθοσφαιριστές Παλλακανέστρο Καντού‎
Καλαθοσφαιριστές Γκραντ Ράπιντς Ντράιβ 
Καλαθοσφαιριστές ΟΣΦΠ‎
Ξένοι καλαθοσφαιριστές στην Ελλάδα
Κόνραντ Μπλοχ

Ο Κόνραντ Έμιλ Μπλοχ (Konrad Emil Bloch, 21 Ιανουαρίου 1912 - 15 Οκτωβρίου 2000) ήταν Γερμανός βιοχημικός. Ο Μπλοχ έλαβε το Βραβείο Νόμπελ Ιατρικής το 1964 (από κοινού με τον Φέοντορ Λίνεν) για τις ανακαλύψεις τους σχετικά με το μηχανισμό και τη ρύθμιση της χοληστερίνης και του μεταβολισμού των λιπαρών οξέων.

Ο Κόνραντ Μπλοχ γεννήθηκε στην πόλη Νάισε στην πρωσική επαρχία της Σιλεσίας, που τότε αποτελούσε μέρος της Γερμανικής αυτοκρατορίας (σήμερα η πόλη λέγεται Νίσα και βρίσκεται στην Πολωνία). Ήταν εβραϊκής καταγωγής. Ολοκλήρωσε τις σπουδές του στο Τεχνικό Πανεπιστήμιο του Μονάχου και το 1936 μετανάστευσε στις Η.Π.Α., όπου απέκτησε την αμερικανική υπηκοότητα (1944). Εργάστηκε ως ερευνητής και δίδαξε στο πανεπιστήμιο Κολούμπια (1939-1946) και στο πανεπιστήμιο του Σικάγου (1946-1950). Το 1954 διορίστηκε καθηγητής βιοχημείας στο πανεπιστήμιο Χάρβαρντ στη Μασαχουσέτη. Το 1964 τιμήθηκε μαζί με τον Φέοντορ Λίνεν με το βραβείο Νόμπελ Ιατρικής και Φυσιολογίας για τις ανακαλύψεις του περί του μηχανισμού ρύθμισης της χοληστερίνης και του μεταβολισμού των λιπαρών οξέων.

Παραπομπές

Γερμανοεβραίοι
Αμερικανοεβραίοι επιστήμονες
Βραβευμένοι με Νόμπελ Φυσιολογίας και Ιατρικής
Βιοχημικοί
Γερμανοί νομπελίστες
Αμερικανοί νομπελίστες
Εμμανουήλ Ζαννής

Ο Εμμανουήλ Ζαννής (25 Αυγούστου 1907 - 16 Φεβρουαρίου 1983) ήταν Έλληνας γιατρός και πολιτικός, ο οποίος υπηρέτησε για αρκετές θητείες ως βουλευτής Δωδεκανήσου.

Βιογραφία 
Γεννήθηκε στη Ρόδο. Ήταν διδάκτωρ των Ιατρικών Σχολών στα Πανεπιστήμια των Παρισίων και της Πίζας.

To 1954 για χρονικό διάστημα ήταν ιδιοκτήτης της εφημερίδας "Η Ροδιακή".
Εξελέγη για πρώτη φορά βουλευτής Δωδεκανήσου στις εκλογές του 1951 με την ΕΠΕΚ και επανεξελέγη βουλευτής Ρόδου το 1952 με το ίδιο κόμμα, όπως και το 1958 με το Κόμμα Φιλελευθέρων και το 1961 με το Κόμμα Προοδευτικών. Μετά τη Μεταπολίτευση έλαβε μέρος στις εκλογές του 1974 και πέτυχε να εκλεγεί ξανά βουλευτής Δωδεκανήσου με τη Νέα Δημοκρατία , έχοντας συγκεντρώσει 8.307 ψήφους.

Ήταν παντρεμένος με τη Ροζαλία Κωνσταντινίδου (απεβίωσε το 1996) και απέκτησαν 2 γιους. 

To 1980 με κοινή πρωτοβουλία μαζί με τον Γιάννη Ζίγδη συνίδρυσε στην Αθήνα την Ένωση Ροδίων Αθηνών-Πειραιώς.

Πέθανε το 1983 και κηδεύτηκε στις 17 Φεβρουαρίου από τον ιερό ναό του Ευαγγελισμού στη Ρόδο.

Συμμετοχή σε έργα 
Χατζηδήμος, Α.  "Η σύγχρονη ψυχιατρική θεραπευτική : το ηλεκτροσόκ /" , Αθήνα 1949.

Παραπομπές 

Βουλευτές Δωδεκανήσου
Βουλευτές Ρόδου
Βουλευτές εκλεγμένοι με το Κόμμα Προοδευτικών
Βουλευτές εκλεγμένοι με τη Νέα Δημοκρατία
Βουλευτές εκλεγμένοι με το κόμμα των Φιλελευθέρων
Γεώργιος Αράπης

Ο Γεώργιος Ν. Αράπης (1906 - 11 Μαΐου 1984), του Σπυρίδωνα, ήταν Έλληνας συνδικαλιστής, πολιτικός και βουλευτής.

Βιογραφία 
Γεννήθηκε το 1906. Εργάστηκε ως ελεγκτής στα ΗΕΜ. Ανέπτυξε συνδικαλιστική δράση. Εξελέγη βουλευτής Πειραιώς με την ΕΠΕΚ το 1952, όμως η εκλογή του ακυρώθηκε στις 5 Μαρτίου 1953. Στις εκλογές του 1958 εξελέγη ως ανεξάρτητος με την υποστήριξη της ΕΔΑ στην Β΄ Πειραιώς. Ασχολήθηκε επίσης με την Τοπική Αυτοδιοίκηση, διατελώντας Αντιδήμαρχος Πειραιώς και Πρόεδρος του Δημοτικού Συμβουλίου.

Απεβίωσε το 1984 και κηδεύτηκε στις 12 Μαΐου από τον ιερό ναό Αγίας Τριάδας στον Πειραιά. Είχε μία κόρη και 2 εγγόνια.

Παραπομπές 

Έλληνες συνδικαλιστές
Βουλευτές Πειραιά
Βουλευτές Β' Πειραιά
Βουλευτές εκλεγμένοι με την ΕΠΕΚ
Βουλευτές εκλεγμένοι με την ΕΔΑ
Αριστερό Ρεύμα

To Αριστερό Ρεύμα (Α.Ρ.) είναι ελληνική πολιτική οργάνωση της αριστεράς, που ιδρύθηκε το 2017. Επικεφαλής είναι ο Νίκος Χουντής. Το Αριστερό Ρεύμα συμμετέχει ως συνιστώσα στη Λαϊκή Ενότητα.

Ιστορικό
Το 2013 σχηματίστηκε η «Αριστερή Πλατφόρμα» ως τάση του ΣΥ.ΡΙΖ.Α., όντας ένα σημείο συσπείρωσης των στελεχών που διαφωνούσαν με τις επιλογές της ηγεσίας του ΣΥ.ΡΙΖ.Α., διατηρώντας μία πιο «ριζοσπαστική θέση». Είχε ως πυρήνα το Αριστερό Ρεύμα του Παναγιώτη Λαφαζάνη και βουλευτών του ΣΥ.ΡΙΖ.Α. (πρώην μέλη του Συνασπισμού), ενώ συμμετείχε, επίσης, η Διεθνιστική Εργατική Αριστερά κ.ά. Τον Αύγουστο του 2015, η Αριστερή Πλατφόρμα αποχώρησε από τον ΣΥ.ΡΙΖ.Α. και συμμετείχε στη δημιουργία της Λαϊκής Ενότητας.

Τον Απρίλιο του 2016 αποφασίστηκε το Αριστερό Ρεύμα να μετασχηματιστεί σε πολιτική οργάνωση της ριζοσπαστικής αριστεράς, και το Φεβρουάριο του 2017 πραγματοποιήθηκε το 1ο Συνέδριο του Αριστερού Ρεύματος, όπου μετατράπηκε από ιδεολογική τάση σε πολιτική οργάνωση, εντός των πλαισίων της Λαϊκής Ενότητας. Επίσης, εκλέχτηκε και η Κεντρική Επιτροπή της οργάνωσης. 

Στελέχη του Αριστερού Ρεύματος είναι ο Δημήτρης Στρατούλης, ο Νίκος Χουντής, ο Κώστας Ήσυχος, ο Στάθης Λεουτσάκος και άλλοι.

Το ιστορικό στέλεχος και πρώην επικεφαλής Παναγιώτης Λαφαζάνης αποστασιοποιήθηκε από την οργάνωση το 2020.

Αποτελέσματα εκλογών

Ευρωπαϊκό Κοινοβούλιο

Κομματικά μέσα
Οι θέσεις του Αριστερού Ρεύματος εκφράζονται μέσα από την ιστοσελίδα aristerorevma.gr.

Παραπομπές

Συνιστώσες της ΛΑ.Ε.